《梅花百咏 其三十三 精粹》
明代·李江

月光如水雪肌轻，冷蕊疏枝瘦影清。可是仙灵非俗态，须知本色自天成。

性田湛若三千界，心境昭然二五精。不必孤山寻个路，阶前一路最分明。

作者简介：李江，字朝宗，号亦山。开平人。明孝宗弘治五年（一四九二）举人。任广西梧州推官，以文章忤当道，罢归。有《亦山先生遗稿》四卷。清道光《肇庆府志》卷一八、民国《开平县志》卷三二有传。李江诗，以李文约藏清道光十五年刊本《亦山先生遗稿》为底本。